หุ้นไทยภาคเช้าปิดลบ 5.48 จุด
เช้าวันนี้ดัชนีหุ้นไทยปิดที่ระดับ 1,334.40 จุด ลดลง 5.48 จุด หรือ 0.41% มูลค่าการซื้อขาย 16,988.57 ล้านบาท
7 ธ.ค. 2555

เช้าวันนี้ดัชนีหุ้นไทยปิดที่ระดับ 1,334.40 จุด ลดลง 5.48 จุด หรือ 0.41% มูลค่าการซื้อขาย 16,988.57 ล้านบาท    ดัชนีหุ้นไทยเช้าวันนี้( 7 ธ.ค.) แกว่งตัวผันผวนสลับกันในแดนบวกและลบ โดยในช่วงเปิดตลาดดัชนีดีดขึ้นเล็กน้อย หลังจากนั้นอ่อนตัวลงมาเคลื่อนไหวแดนลบ เนื่องจากนักลงทุนทยอยขายหุ้นทำกำไรหลังตลาดปรับตัวเพิ่มขึ้นต่อเนื่องมาหลายวันทำการ ขณะที่ปัจจัยภายนอกยังไม่มีพัฒนาการที่ส่งผลกระทบต่อตลาดมากนัก โดยเช้าวันนี้ดัชนีปิดตลาดที่ระดับ 1,334.40 จุด ลดลง 5.48 จุด หรือ 0.41% มูลค่าการซื้อขาย 16,988.57 ล้านบาท 5 อันดับหุ้นที่มีมูลค่าการซื้อขายสูงสุด
1. ANAN ปิดที่ 4.02 บาท ลดลง 0.18 บาท หรือ 4.29% มูลค่าการซื้อขาย 1,456.57 ล้านบาท2. SCB ปิดที่ 170 บาท เพิ่มขึ้น 1 บาท หรือ 0.59% มูลค่าการซื้อขาย 1,033.42 ล้านบาท3. INTUCH ปิดที่ 65 บาท ลดลง 1.50 บาท หรือ 2.26% มูลค่าการซื้อขาย 976.17 ล้านบาท4. BBL ปิดที่ 186 บาท เพิ่มขึ้น 1.50 บาท หรือ 0.81% มูลค่าการซื้อขาย 882.30 ล้านบาท5 . PTTEP ปิดที่ 153บาท ลดลง 2.50 บาท หรือ 1.61% มูลค่าการซื้อขาย 699.45 ล้านบาท    บริษัทหลักทรัพย์(บล.)ฟิลลิป ระบุว่า ตลาดหุ้นไทยผันผวนในกรอบแคบๆ แต่ในระหว่างการซื้อขายมีแรงขายทำกำไรกดดัชนีให้ปรับตัวลดลง หลังจากที่ตลาดปรับตัวเพิ่มขึ้นมาติดต่อกัน 9 ใน 10 วันทำการที่ผ่านมา อีกทั้งเมื่อมองหาปัจจัยแวดล้อมสนับสนุนด้านอื่น พบว่ายังมีความไม่แน่นอน ทั้งเรื่องวิกฤติหนี้ยุโรปที่ยังส่งผลกระทบต่อเนื่องต่อภาพรวมเศรษฐกิจโลก และการเจรจาเพื่อหลีกเลี่ยงภาวะหน้าผาการคลังของสหรัฐ รวมถึงข้อมูลเศรษฐกิจของประเทศหลักที่นักลงทุนให้ความสนใจติดตาม    อย่างไรก็ตาม ตลาดยังคงได้รับอานิสงส์จากแรงซื้อของนักลงทุนต่างชาติที่กลับเข้ามาสะสมหุ้นอย่างต่อเนื่อง ทำให้ดัชนีรอบนี้มีโอกาสไปได้ถึง 1,350 จุด ส่วนกลยุทธ์การลงทุนระยะสั้นยังคงเน้นการเก็งกำไรหุ้นรายตัวเป็นหลัก ให้แนวต้าน 1,346 จุด และ 1,353 จุด แนวรับ 1,336 จุด และ 1,332 จุด